The Get Down

The Get Down er en TV-serie i sjangeren musikal og drama med handling som foregår i South Bronx (en bydel i New York) på slutten av 1970-tallet. Dramaserien ble skapt av Baz Luhrmann og Stephen Adly Guirgis, og hadde sin debut på filmstrømningstjenesten Netflix i 2016. Seriens første sesong besto av seks episoder med varierende varighet, mellom 53 og 93 minutter lange, og ble produsert av Sony Pictures Television. De første seks episodene ble sluppet samtidig den 12. august 2016.


== Roller ==


=== Hovedroller ===
Justice Smith som «Esekiel 'Zeke' Figuero», en smart og oppfinnsom tenåring, fylt opp med uforløst talent og ugjengjeldt kjærlighet, som er fast bestemt på å sette sitt fotavtrykk på denne verden. Han er forelsket i Mylene, men hennes ønske om å forlate Bronx er en hindring for deres forhold.
Shameik Moore som «Shaolin Fantastic», et gatebarn, på jakt etter spenning, uforutsigbar, eksentrisk, men fremfor alt gåtefull. Han stoler ikke på Mylene og ser på henne som en distraksjon for Esekiel.
Herizen F. Guardiola som «Mylene Cruz», en hardnakket jente med en utrolig stemme som drømmer om å bli en discostjerne, en drøm som er hinsides hennes sterkt religiøse bakgrunn. Hun elsker Esekiel, men frykter at han aldri vil forlate Bronx.
Jaden Smith som «Marcus 'Dizzee' Kipling», den mest kunstnerisk tenkende av Kipling-brødre. Dizzee er en som tagger graffiti som under dekknavnet Rumi 411.
Skylan Brooks som «Ra-Ra Kipling», en lojal, respektert, beskyttende venn og bror, han er fornuftens stemme til tross for sin alder.
T. J. Brown Jr. som «Boo-Boo Kipling», en gutt som er en overstadig 40-åringen i en 14-år-gammel kropp.
Yahya Abdul-Mateen II som «Cadillac», en småforbryter og småkonge i diskoverden som er eier og innehaver av de mest beryktede nattklubbene i Bronx.
Jimmy Smits, som «Francisco 'Pappa Fuerte' Cruz», en politisk leder i South Bronx som leverer de tjenester til sin valgkrets som byen selv ikke har klart å tilby, som arbeidsplasser, boliger og helsetjenester.


== Produksjon ==
Serien ble annonsert i februar 2015, etter at Luhrmann hadde brukt over ti år på å utvikle konseptet. Serien er beskrevet som «en mytisk fortelling om hvordan New York på randen av konkurs ga næring til hip-hop, punk og disco». Serien utspiller seg i leiligheter i Bronx, kunstscener i SoHo (et strøk i Manhattan), CBGB (en musikklubb i Manhattan), nattklubben Studio 54, og i World Trade Center, som den gang var nybygget.De kjente rap-artistene Grandmaster Flash, Kurtis Blow og Nas drev en rekruttskole for hiphop for å utdanne de unge skuespillerne. Mannskapet bak produksjonen benyttet tegneserien Hip Hop Family Tree av Ed Piskor som referanse. Denne serien dokumenterte hiphop-kulturens eldste historie.


== Episoder ==


== Musikk ==
Et offisielt soundtrackalbum er kompilert for Apple Music

Hver episode har materiale for til sammen en spilleliste, og på apple music er det kompilert en for hver episode. Hvorvidt det er filmproduksjonen som står bak gjenstår å bekrefte, men apple music er distributør for det offisielle soundtrackalbumet.


== Referanser ==


== Eksterne lenker ==
«Det å Komme seg Ned» på Netflix
(en) The Get Down på Internet Movie Database 
(en) The Get Down på Rotten Tomatoes 
(en) The Get Down på Metacritic